Bitynas
Bitynas – tai: vieta, kur stovi aviliai su bitėmis. ūkis, kurio pagrindinė veiklos sritis yra bitininkystė. tam tikras skaičius avilių su bičių šeimomis, kurie nuolat stovi vietoje arba gali būti vežiojami ten, kur tuo metu žydi medingieji augalai. Bitynai skirstomi į mėgėjų ir pramoninius. Mėgėjų bitynuose laikoma nuo kelių iki keliolikos bičių šeimų, pramoniniuose – keli šimtai. Pramoniniai bitynai skirstomi į veislininkystės, mokomuosius bei eksperimentinius. Lietuvoje eksperimentinis bitynas įrengtas Lietuvos žemdirbystės institute. Bitynai įrengiami atokiau nuo kelių, didelių vandens telkinių, fermų, sandėlių ir nuo kitų bitynų. Stacionarūs bitynai dažnai būna specialiai įrengti, juose be avilių gali būti: bičių girdykla – specialus įtaisas, kuriame bitės gali gerti vandenį patalpa medui sukti, kuri turi atitikti švaros reikalavimus maisto gamybai sandėlis, kuriame laikomi bitininko įrankiai (dūminės, kaltai, atakiavimo šakutės ir peiliai, medsukiai, penėtuvės, ir kt.), apranga (chalatai, bitininko tinkleliai), lizdiniai ir sandėliukų rėmai, spietinės, tušti aviliai ir kt.